สุสานหลวงหมิงเหมา

สุสานหลวงหมิงเหมา () เป็นพระราชสุสานหลวง ครอบคลุมพื้นที่ประมาณ 25,600 ตารางเมตร ประดิษฐานหีบพระบรมศพ จักรพรรดิหมิงเซี่ยนจง รัชกาลที่ 8 แห่งราชวงศ์หมิง และจักรพรรดินีเซี่ยวเจินฉุน, จักรพรรดินีเซี่ยวมู่, จักรพรรดินีเซี่ยวฮุ่ย

การก่อสร้างพระราชสุสานหลวง เริ่มขึ้นในวันที่ 15 เดือน 9 รัชศกเฉิงฮว่าปีที่ 23 (ค.ศ. 1487) พระราชวังซวนสร้างเสร็จในเดือน 12 และหีบพระบรมศพจักรพรรดิหมิงเซี่ยนจง และเซี่ยวมู่หวงไท่โฮ่ว นำมาประดิษฐานในวันที่ 17 พระราชสุสานหลวงนี้ก่อสร้างเสร็จเมื่อวันที่ 24 เดือน 4 ซึ่งเป็นปีแรกของรัชศกหงจื้อ (ค.ศ. 1488) รวมระยะเวลาในการก่อสร้างประมาณ 7 เดือน

รัชศกเจิ้งเต๋อ ปีที่ 13 (ค.ศ. 1518) หีบพระบรมศพของจักรพรรดินีเซี่ยวเจินฉุน (ฉือเชิ่งไท่หวงไท่โฮ่ว)ได้ประดิษฐานไว้ในสุสานหลวงหมิงเหมา

รัชศกเจียจิ้ง ปีที่ 2 (ค.ศ. 1523) หีบพระบรมศพของจักรพรรดินีเซี่ยวฮุ่ย (โซ่วอันหวงไท่โฮ่ว) ได้ประดิษฐานไว้ในสุสานหลวงหมิงเหมา

รัชศกเจียจิ้ง ปีที่ 16 (ค.ศ. 1537) มีพระบรมราชโองการ โปรดเกล้าให่ก่อสร้างพระอนุสรณ์สถานเพิ่มเติม

ตั้งแต่ปีที่ 50 ถึงปีที่ 52 ของจักรพรรดิเฉียนหลงแห่งราชวงศ์ชิง (ค.ศ. 1785 - 1787) รัฐบาลชิงได้ดำเนินการซ่อมแซมสุสานหมิงขนาดใหญ่ 

ในปี ค.ศ. 1998 สุสานหลวงหมิงเหมาถูกปิดเป็นเขตอนุรักษ์พิเศษ ปัจจุบันยังไม่เปิดให้บุคคลทั่วไปเข้าชม

 ข้อมูลอ้างอิง 

【明茂陵】明代第八位皇帝宪宗朱见深和皇后孝贞王氏、孝穆纪氏、孝惠邵氏的合葬陵墓．
大明憲宗純皇帝實錄卷之一

หมวดหมู่:แหล่งมรดกโลก
หมวดหมู่:แหล่งมรดกจีน
หมวดหมู่:ราชวงศ์หมิง
หมวดหมู่:ราชวงศ์จีน
หมวดหมู่:สุสานราชวงศ์หมิง
หมวดหมู่:สุสานหลวง
หมวดหมู่:สุสานในประเทศจีน